CELEX: 62015CN0128
Language: et
Date: 2015-03-13 00:00:00
Title: Kohtuasi C-128/15: 13. märtsil 2015 esitatud hagi – Hispaania Kuningriik versus Euroopa Liidu Nõukogu

11.5.2015   
            
            
               ET
            
            
               Euroopa Liidu Teataja
            
            
               C 155/17
            
         13. märtsil 2015 esitatud hagi – Hispaania Kuningriik versus Euroopa Liidu Nõukogu
   (Kohtuasi C-128/15)
   (2015/C 155/19)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindajad: L. Banciella Rodríguez-Miñón ja A. Rubio González)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada vaidlustatud säte;
            
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   
               1.
            
            
               
                  Nõukogu on rikkunud oma kaalutlusruumi, kui ta kehtestas määruse nr 1367/2014
                   (1)
                  artiklis 3 ja lisa 2. osas müügivõimalused 2015. ja 2016. aastaks kalju-tömppeakala (RNG-Coryphaenoides rupestris) ja põhja-pikksaba (RHG-Macrourus berglax) liikide osas vastavalt Vb, VI ja VII püügipiirkonnas ning VIII, IX, X, XII ja XIV püügipiirkonnas, mis kahjustavad Hispaania Kuningriigi poolt põhja-pikksaba liigi ajaloolise püügi suhtelist stabiilsust.
               
            
         
               2.
            
            
               
                  Proportsionaalsuse põhimõtte järgimine. Määrus nr 1367/2014 on ilmselt ebaproportsionaalne seoses kalju-tömppeakala ning põhja-pikksaba liikide liidetud lubatud kogupüügiga ühelt poolt Vb, VI ja VII püügipiirkonnas ja teiselt poolt VIII, IX, X, XII ja XIV püügipiirkonnas.
            
         
               3.
            
            
               
                  Võrdsuse põhimõtte rikkumine. Rikutud on diskrimineerimise keelu põhimõtet, kui kehtestati lubatud kogupüük kahe viidatud liigi kohta koos, kuna võrreldes osundatud olukordadega, ei ole järgitud suhtelise stabiilsuse põhimõtet ja Euroopa institutsioonid on ühepoolselt kehtestanud lubatud kogupüügi ilma Hispaania Kuningriigi õigustatud taotlusi arvestamata.
            
         
      (1)  Nõukogu 15. detsembri 2014. aasta määrus (EL) nr 1367/2014, millega kehtestatakse liidu kalalaevadele 2015. ja 2016. aastaks teatavate süvamere kalavarude püügi võimalused (ELT L 366, lk 1).